Obi-Wan Kenobi (minisarja)
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Osa 1 (engl. Part I) | Deborah Chow | Tarina: Stuart Beattie ja Hossein Amini Käsikirjoitus: Joby Harold, Stuart Beattie ja Hossein Amini | 2022-5-2727. toukokuuta 2022 |
Kymmenen vuotta käskyn 66 jälkeen, Galaktisen Imperiumin suurinkvisiittori saapuu kahden muun inkvisiittorin, Viidennen veljen ja Kolmannen sisaren, kanssa Tatooinelle etsimään planeetalla piileskeleviä jedejä. Kolmannella sisarella, oikealta nimeltään Reva Sevander, on pakkomielle oman arvoisuutensa todistamiseksi etsiä jedimestari Obi-Wan Kenobi, joka käyttää nyt nimeä ”Ben” ja piileskelee myös Tatooinella pitääkseen silmällä entisen oppilaansa, Anakin Skywalkerin, poikaa Lukea. Eräänä päivänä Obi-Wan tapaa nuoren jedin nimeltä Nari, joka tunnistaa hänet. Vaikka Obi-Wan uskottelee Narille, ettei jedeillä ole enää syytä taistella Imperiumia vastaan, hän yrittää taivutella Luken setäpuolen, Owen Larsin, antamaan hänen kouluttaa Lukesta jedin. Peläten Luken kuolevan, Owen kieltäytyy. Mutta huolimatta inhostaan jedejä kohtaan, Owen kieltäytyy paljastamasta Revalle Obi-Wanin olevan planeetalla. Sillä välin, Alderaanissa, Luken biologinen kaksoissisko ja senaattori Bail Organan adoptiotytär, Leia, joutuu metsässä Revan palkkaaman palkkionmetsästäjä Vect Nokrun sieppaamaksi. Inkvisiittoreiden löydettyä ja surmattua Nari, Obi-Wan suostuu vastentahtoisesti Organan pyyntöön matkustaa kaupunkiplaneetta Daiyuun ja pelastaa Leia. 
| 2 | Osa 2 (engl. Part II) | Deborah Chow | Tarina: Stuart Beattie ja Hossein Amini Käsikirjoitus: Joby Harold | 2022-5-2727. toukokuuta 2022 |
Daiyussa Obi-Wan tapaa jedinä esiintyvän huijarin nimeltä Haja Estree, joka auttaa ihmisiä pakenemaan planeetalta krediittejä vastaan. Estreen kerrottua missä Leia oli, Obi-Wan saa paikan päällä selville, että sieppaus oli ansa hänen houkuttelemiseksi esiin. Obi-Wan löytää Leian ja yrittää päästä hänen kanssaan pois planeetalta. Muut inkvisiittorit kuulevat Revan teoista, ja saapuvat planeetalle ottaakseen Obi-Wanin etsinnän omalle vastuulleen. Revan käskemänä Nokru etsintäkuuluttaa Obi-Wanin, jotta löytäisi tämän ennen muita inkvisiittoreita. Nähtyään etsintäkuulutukset Obi-Wanista, Leia yrittää karata, mutta alkaa jälleen luottaa Obi-Waniin, kun tämä pelastaa hänet putoamiselta käyttämällä Voimaa. Estreen opastastettua heidät rahtisatamaan, Reva saapuu paikalle ja yrittää houkutella Obi-Wanin esiin paljastamalla Anakinin olevan yhä elossa. Hän myös lävistää valosapelillaan Suurinkvisiittorin, kun tämä yrittää rankaista häntä tottelemattomuudesta. Obi-Wan ja Leia pääsevät automaattisen kauppa-aluksen kyydissä pakoon, mutta Obi-Wan on yhä järkyttynyt Revan paljastuksesta. Sillä välin Anakin, nykyään Darth Vader, sith-lordi ja inkvisiittoreiden mestari, aistii entisen mestarinsa tulleen esiin piilostaan. 
| 3 | Osa 3 (engl. Part III) | Deborah Chow | Joby Harold, Hannah Friedman, Hossein Amini ja Stuart Beattie | 2022-6-11. kesäkuuta 2022 |
Vader lupaa tehdä Revasta uuden suurinkvisiittorin, jos tämä löytää Obi-Wanin. Viides veli kuitenkin havittelee myös suurinkvisiittorin paikkaa. Obi-Wan yrittää meditoimalla saada yhteyden mestarinsa, Qui-Gon Jinnin, henkeen, mutta epäonnistuu. Kaivosplaneetta Mapuzossa hän ja Leia hiipivät pois aluksesta, ja saavat kyydin Freck-nimiseltä rahtialuksen kuljettajalta. Välttyäkseen paljastumiselta, Obi-Wan ampuu tulliportin luona iskusotilaat ja luotaindroidin sekä tyrmää Freckin. Estreen yhteyshenkilö ja Imperiumin upseeri, Tala Durith, vie Obi-Wanin ja Leian droidihuoltamoon, jossa hän kertoo kuuluvansa salaa ”Polkuun”, Imperiumin vastaisen verkostoon, joka antoi jedeille ja Voimalle herkille lapsille uudet henkilöllisyydet, ja auttoi näitä piileskelemään Imperiumilta. Inkvisiittorit saavat tietää Obi-Wanin olevan Mapuzossa ja saapuvat Vaderin johdolla etsimään häntä. Talan ja Leian lähtiessä tapaamaan lentäjää, joka voisi viedä Leian Alderaaniin, Obi-Wan joutuu valosapelitaisteluun Vaderiä vastaan. Hän jää pelkonsa ja harjoittelemattomuutensa vuoksi pahasti alakynteen, kunnes Tala palaa takaisin ja sytyttää kaivoksen tuleen auttaakseen hänet pakoon. Sillä välin Leia tapaa satamassa Revan, joka oli tappanut häntä odottaneen lentäjän. 
| 4 | Osa 4 (engl. Part IV) | Deborah Chow | Joby Harold ja Hannah Friedman | 2022-6-88. kesäkuuta 2022 |
Tala vie Obi-Wanin Polun piilopaikkaan Jabiimiin toipumaan Vaderiltä saamista palovammoistaan. Polun johtajiin kuuluva Kawlan Roken, jonka vaimon inkvisiittorit olivat aikoinaan tappaneet, pelkää Obi-Wanin läsnäolon vaarantavan piilopaikan sijainnin. Mutta Obi-Wan ja Tala päättävät lähteä pelastamaan Leiaa, jonka Reva oli vienyt Inkvisiittoreiden linnoitukseen, Nurin vesikuuhun. Reva yrittää uskotella Leialle Obi-Wanin olevan kuollut, saadakseen tämän kertomaan Polun piilopaikan. Leia ei suostu kertomaan, joten Reva aikoo kiduttaa häntä. Tala hämää linnoituksessa työskenteleviä Imperiumin upseereita, jotta Obi-Wan voi sukeltaa sisään linnoitukseen. Juuri kun Obi-Wan löytää paikan täynnä Vaderin tappamien jedien hautoja, hän kuulee Leian tuskonhuudot. Tala yrittää kiinnittää Revan huomion valheellisilla tiedoilla Polusta, jolloin Obi-Wan ehtii pelastaa Leian. Reva näkee Talan valheiden läpi, mutta Obi-Wan ja Leia auttavat Talan pakoon. Polkuun kuuluvat Sully Stark ja Wade Resselian, tulevat noutamaan heitä, Waden saadessa surmansa. Leian ja Obi-Wanin paosta raivostunut Vader melkein kuristaa Revan, mutta jättää hänet henkiin kuultuaan, että Leian droidin, L0-LA59:n (kutsumanimeltään ”Lolan”), sisään oli laitettu jäljitin. 
| 5 | Osa 5 (engl. Part V) | Deborah Chow | Joby Harold ja Andrew Stanton | 2022-6-1515. kesäkuuta 2022 |
Lähestyessään Jabiimia, Vader ylentää Revan uudeksi suurinkvisiittoriksi. Uudelleenohjelmoitu Lola sulkee hangaarin, estääkseen ketään poistumasta piilopaikasta. Obi-Wan saa senaattori Organalta viestin, jossa tämä kertoo harkitsevansa lähtöä Tatooinelle Owenin ja Luken tapaamiseksi. Obi-Wan päättelee Revan olleen lapsioppilas Coruscantin jeditemppelissä silloin, kun Vader hyökkäsi sinne. Siksi Reva tiesi Vaderin olevan Anakin, ja vihasi myös Obi-Wania, koska juuri Obi-Wan oli kouluttanut Anakinin. Reva oli selviytynyt teeskentelemällä kuollutta ja liittynyt Inkvisitioon tappaakseen Vaderin. Imperiumin tunkeuduttua piilopaikkaan ja Talan uhrattua itsensä, Obi-Wan saa taivuteltua Revan pidättelemään Vaderiä, jotta Polun jäsenet voisivat paeta. Leia avaa hangaarin ja poistaa uudelleenohjelmoinnin aiheuttaneen estosalvan Lolasta. Obi-Wanin, Leian ja Polun jäsenten paettua, Reva yrittää tappaa Vaderin. Mutta Vader paljastaa tienneensä koko ajan Revan petoksesta ja voittaa valosapelitaistelun Revaa vastaan. Alkuperäinen suurinkvisiittori paljastaa olevansa yhä elossa ja ottaa arvonimensä takaisin. Vaderin ja Suurinkivisiittorin lähdettyä, haavoittunut Reva löytää Organan viestin, kun Obi-Wan huomaa kadottaneensa sen. 
| 6 | Osa 6 (engl. Part VI) | Deborah Chow | Tarina: Stuart Beattie, Joby Harold ja Andrew Stanton Käsikirjoitus: Joby Harold, Andrew Stanton ja Hossein Amini | 2022-6-2222. kesäkuuta 2022 |
Toivuttuaan haavastaan, Reva matkustaa Tatooinelle etsimään Larsien maatilaa ja tappaakseen Luken. Reva pääsee Owenin ja tämän vaimon, Berun, ohitse ja alkaa jahdata Lukea, joka juoksee aavikolle. Vader jahtaa Polun pakoalusta, jonka hyperajomoottori on rikki, tähtihävittäjällään Devastatorilla. Obi-Wan poistuu läheiselle planeetalle ja houkuttelee Vaderin peräänsä. Pinnalla he käyvät valosapelitaistelun, jossa Obi-Wan jää aluksi alakynteen, kunnes lopulta rikkoo Vaderin kypärän. Vaderin sanottua olevansa itse se, joka ”tappoi” Anakinin, Obi-Wan uskoo Anakinin todella olevan mennyttä ja sanoo ”Hyvästi, Darth” ennen kuin lähtee pois. Ymmärtäessään, että Luken tappaminen tekisi hänestä samanlaisen kuin Vader, Reva säästää Luken hengen ja tuo hänet takaisin Owenin ja Berun luokse. Obi-Wanin kehottamana hän luopuu syyllisyydentunnostaan muiden lapsioppilaiden kuolemiin ja lähtee pois. Vader palaa Mustafariin ja luopuu keisari Palpatinen kehottamana Obi-Wanin etsinnöistä. Leia palaa Alderaaniin ja alkaa hyväksyä velvollisuutensa prinsessana, Obi-Wanin luvatessa, että Organat voivat aina turvautua hänen apuunsa. Obi-Wan antaa myös Owenin toistaiseksi yhä huolehtia Lukesta, ja Owenin suostumuksella tutustuu Lukeen ensimmäistä kertaa. Lähdettyään, hän huomaa viimeinkin voivansa kommunikoida Qui-Gonin hengen kanssa.